Dan hu dixx li tista' tlestih minn ġurnata qabel, tgħattih bl-i stretch and seal u żżommu fil-friġġ. L-għada kemm tneħħi l-i stretch and seal u ssajru ġo forn sħun . Ingredjenti 2 kannelloni għal kull persuna kilo spinaċi msajra 120g ġobon maħkuk… l-aħjar li tuża Grana Padano nuċimuskata maħkuka friska bżar mitħun frisk u melħ Għall-béchamel litru ħalib 60g marġerina bżar mitħun frisk u melħ 1.	Jekk se tuża spinaċi friska, qis li tnaddafha u taħsilha tajjeb qabel issajjarha. Meta tkun saret, saffiha u qattagħha f'biċċiet żgħar. Jekk se tuża spinaċi tal-friża, l-ewwel ħalliha toqgħod sakemm tinżel il-friża u wara qattagħha f'biċċiet żgħar. 2.	Qiegħed l-irkotta ġo skutella kbira u għaffiġha tajjeb. Magħha żid l-ispinaċi mqattgħa f'biċċiet, nofs il-ġobon maħkuk u ftit nuċimuskata maħkuka friska. Roxx ftit bżar u melħ u ħawwad tajjeb. 3.	Ixgħel il-forn 1800C, gass numru 4. Idlek il-qiegħ ta' dixx tal-forn bi ftit żejt. 4.	Imla l-kannelloni bit-taħlita tal-irkotta u l-ispinaċi u poġġihom fuq platt kbir u ċatt. Ferra' l-ħalib ġo kazzola u agħmlu fuq nar moderat sakemm jiftaħ jagħli. Kif jagħli, itfi n-nar u żommu fis-sħana. 6.	Dewweb il-marġerina ġo kazzola oħra. Baxxi n-nar u żid id-dqiq ftit, ftit filwaqt li tħawwad il-ħin kollu. 7.	Meta tkun żidt id-dqiq kollu, neħħi minn fuq in-nar u żid il-ħalib ftit, ftit. Ibqa' ħawwad il-ħin kollu. 8.	Erġa' qiegħed il-kazzola fuq nar moderat. Roxx ftit bżar u melħ u ħawwad tajjeb. Baxxi n-nar u kompli sajjar għal ftit minuti oħra. Ibqa' ħawwad il-ħin kollu. 9.	Agħmel ftit béchamel fil-qiegħ tad-dixx tal-forn. Irranġa l-kannelloni wieħed ħdejn l-ieħor. Trosshomx ħafna ħdejn xulxin għaliex inkella ma jkunx hemm fejn toqgħod il-béchamel. 10.	Meta tkun poġġejt il-kannelloni kollha, ferra' l-bqija tal-béchamel u roxx il-kumplament tal-ġobon. Erġa' roxx ftit bżar u nuċimuskata maħkuka fil-wiċċ, dejjem jekk tiggosta. 11.	Ħalli dan id-dixx joqgħod għal madwar siegħa qabel issajru. 12.	Sajjar fil-forn għal madwar 40-50 minuta.